Gunnar Már Gunnarsson og Ingibergur Þór Jónasson sinna báðir formennsku og framkvæmdastjórastöðu í stærstu deildum UMFG , knattspyrnudeild og körfuknattleiksdeild . Sjálfboðaliðastarfið er oft vanmetið af þeim sem ekki stunda slíkt starf . Oft er um mikla vinnu að ræða og áreiti oft mikið í litlu samfélagi . Grindavík hefur í gegnum tíðina státað af mannauði sem vill samfélaginu sínu vel og vinnur launalaust ýmist í björgunarsveitum , fyrir Kvenfélagið , Lions eða íþróttahreyfinguna . Gunnar Már og Ingibergur hittu blaðamann Járngerðar einn eftirmiðdag á Bryggjunni kaffihúsi . Í viðtalinu samþykktu þeir að taka þátt í smá spurningaeinvígi og fengu blað og penna og nokkar spurningar . Úrslit verða birt á vef bæjarins um leið og viðtalið fer á netið . Óhætt er að segja að keppnin hafi verið hörð . Báðir gengu Gunnar Már og Ingibergur í Grunnskóla Grindavíkur . Þeir stunduðu íþróttir af kappi sem börn og unglingar og slitu hér barnskónum . Þeir fóru í skólasund í gömlu sundlauginni og í leikfimi í gamla salnum sem búið er að rífa við skólann . Þeir fæddust á áttunda áratug síðustu aldar og brenna báðir fyrir það að starfa í þágu íþróttahreyfingarinnar . Það skiptir máli að gefa til baka segja þeir . Gunnar Már og Ingibergur eiga fleira sameiginlegt en að vinna af hugsjón fyrir sitt félag . Báðir styðja þeir Liverpool í enska boltanum . Ingibergur styður Philadelphia-liðið 76 ers en Gunnar Már heldur með liðinu hans Jóns Axels , Davidson Wildcats . Það er reyndar háskólaboltinn en spurningin snérist um uppáhaldslið í NBA . Þyrfti Gunnar Már að nefna lið í NBA þá væri það Chicago Bulls . En hvernig stóð á því að þið urðuð formenn ? Ingibergur : Ég lifi fyrir körfuboltann og er mikill stuðningsmaður og ég á börn sem stunda körfubolta . Ég var í raun plataður í stjórn þegar ég bauð fram aðstoð mína við uppstillingu í Gjánni fyrir lokahófið fyrir 3 árum síðan . Áður en ég viss af var ég kominn í formanninn . Gunnar Már : Ég hef alltaf verið mikill stuðningsmaður fótboltans og þegar ég hætti að spila sjálfur þá var næsta hlutverk að fara upp í stúku og styðja liðið á vellinum . Svo var greinilega komin tími á næsta hlutverk þar sem sitjandi formaður gat ekki kost á sér þá þurfti einhvern til að taka það að sér . Eigum við ekki bara að segja að þetta hljóti að vera í genunum á mér að taka að mér sjálfboðastarf . ” Botnuðu þekkta jólavísu Formennirnir voru beðnir um að botna þekkta jólavísu . Þeir fengu fyrstu tvær línurnar og síðan botnuðu þeir með eigin skáldskap . Hér fyrir neðan má sjá afrakstur þeirra . Ingibergur : Gefðu mér gott í skóinn , góði jólasveinn í nótt . Sleðinn skautar um snjóinn , dýrin svo sofa rótt . Gefðu mér gott í skóinn , góði jólasveinn í nótt . Stökktu nú ekki í sjóinn , þá færðu hitasótt . Við lögðum nokkrar spurningar fyrir Gunnar Már og Ingiberg en svörin við þeim má vinna hér fyrir neðan : 1 . Botnið málsháttinn morgunstund gefur 2 . Hvað kallast kvenkyns selur ? 3 . Botnið jólalagið Gefðu mér gott í skóinn , góði jólasveinn í nótt 4 . Hvaða fyrrverandi þingmaður og ráðherra er faðir Herra Hnetusmjörs ? 5 . Hvaða fiskur er framan á hundraðkallinum ? 6 . Nefnið a.m.k. þrjár persónur sem Sóli Hólm tekur í uppistandi sínu Varist eftirhermur Ingibergur : 1. ... gull í mund 3 . Bergrisinn , drekinn , örninn og nautið 4 . Árni .... man ekki eftirnafnið hans . ( Árni Magnússon ) 5 . Grásleppa ( yfirheitið er hrognkelsi en það skiptist í rauðmaga ( kk ) og grásleppu ( kvk ) )